




KONSULTACIJA SU RINKOS DALYVIAIS  
DĖL TELEMETRINIŲ DUOMENŲ APLIKACIJOS SUKŪRIMO PASLAUGŲ VIEŠOJO PIRKIMO
                        
Lietuvos Respublikos aplinkos ministerijos Aplinkos projektų valdymo agentūra numato vykdyti Telemetrinių duomenų aplikacijos sukūrimo paslaugų pirkimą.
Siekdami kokybiškai pasirengti pirkimui, kviečiame galimus rinkos dalyvius į rinkos konsultaciją. Rinkos konsultacija bus vykdoma vadovaujantis LR Viešųjų pirkimų įstatymo 27 straipsnio nuostatomis.
[bookmark: _Hlk93582290]Rinkos konsultacija bus vykdoma Centrinės viešųjų pirkimų informacinės sistemos priemonėmis (CVP IS) - kviečiame pateikti raštu atsakymus iki CVP IS nurodyto termino.
Rinkos dalyviai kviečiami pateikti siūlymus/pastebėjimus/rekomendacijas ir atsakymus į pateiktus klausimus. Informaciją prašome pateikti pasinaudojant CVP IS susirašinėjimo funkcija.
Tiekėjo pateikti atsakymai nelaikytini pasiūlymu ir bus naudojami tik rinkos tyrimo tikslais, siekiant tinkamai pasirengti būsimam pirkimui.
Rinkos konsultacija skelbiama iki pirkimo pradžios. Rinkos konsultacijos paskirtis – pasirengti pirkimui (-ams) ir iki pirkimo (-ų) pradžios informuoti rinkos dalyvius bei kitus suinteresuotus asmenis apie ketinamą ateityje vykdyti pirkimą ir sudaryti sąlygas rinkos dalyviams ir kitiems suinteresuotiems asmenims pateikti klausimus, pastebėjimus. Rinkos konsultacija nėra skelbimas apie pirkimą ar išankstinis skelbimas apie pirkimą. Šios rinkos konsultacijos paskelbimu dalyviai nėra kviečiami varžytis dėl pirkimo sutarties. Dalyvavimas rinkos konsultacijoje yra neatlygintinas, nesuteikiantis pirmenybinio statuso dalyvaujant pirkime. Jokios išlaidos dalyviams neatlyginamos, kompensacijos nemokamos, dalyvavimas rinkos konsultacijoje neturi įtakos ir nesuteikia dalyviui prioriteto/pirmenybės viešiesiems pirkimams, kurie bus vykdomi ateityje, ar jų rezultatams. Vadovaujantis LR Viešųjų pirkimų įstatymo 27 str. 3 ir 4 d., rinkos konsultacijos dalyviai, nepažeidžiant visų pirkime dalyvaujančių teisių ir konkurencijos, nepraranda teisės dalyvauti pirkimuose.
Rinkos konsultacijos metu, remiantis galimų rinkos dalyvių turimomis žiniomis, ir/arba patirtimi dalyvaujant panašių prekių pirkimuose, numatoma išsiaiškinti su pirkimo specifika susijusius klausimus.

Prašome atsakyti į šiuos klausimus:
	
TEMA, KLAUSIMAS
	RINKOS KONSULTACIJOS DALYVIO ATSAKYMAS IR (AR) SIŪLYMAI*

	I. Techninė specifikacija
	

	1. Ar Techninėje specifikacijoje aiškiai apibrėžta perkamo sprendimo apimtis? Jeigu ne, prašome nurodyti, kurios nuostatos yra neaiškios arba galėtų būti patikslintos.
	

	2. Ar Techninėje specifikacijoje nustatyti funkciniai reikalavimai yra pakankamai aiškūs ir nedviprasmiški? Jeigu ne, prašome nurodyti konkrečius punktus ir pateikti siūlymus.
	

	3. Ar Techninėje specifikacijoje nustatyti reikalavimai dėl integracijų su kitomis informacinėmis sistemomis yra aiškūs ir pakankami pasiūlymui parengti? Jeigu ne, prašome nurodyti, kokios informacijos trūksta.
	

	4. Ar Techninėje specifikacijoje nustatyti našumo, apkrovos testavimo ir sistemos veikimo reikalavimai yra aiškūs, objektyviai įvertinami ir proporcingi? Jeigu ne, prašome pateikti siūlymus.
	

	5. Ar Techninėje specifikacijoje nustatyti reikalavimai dėl licencijavimo modelio, programinės įrangos naudojimo teisių ir licencijų apimties yra aiškūs ir pakankami? Jeigu ne, prašome nurodyti siūlomus patikslinimus.
	

	6. Ar Techninėje specifikacijoje nustatyti reikalavimai dėl sistemos architektūros, technologinių sprendimų ir COTS (ar lygiaverčio) sprendimo taikymo yra aiškūs ir neapriboja konkurencijos? Jeigu ne, prašome nurodyti konkrečias pastabas.
	

	7. Ar Techninėje specifikacijoje nustatyti sistemos diegimo, testavimo, dokumentacijos parengimo ir perdavimo reikalavimai yra pakankamai aiškūs? Jeigu ne, prašome pateikti siūlymus.
	

	8. Ar, Jūsų nuomone, Techninėje specifikacijoje yra reikalavimų, kurie galėtų nepagrįstai riboti tiekėjų konkurenciją arba būti neproporcingi pirkimo objektui? Jeigu taip, prašome nurodyti konkrečius punktus ir pasiūlyti alternatyvią formuluotę.
	

	II. Kvalifikacijos reikalavimai
	

	9. Ar tiekėjų kvalifikacijos reikalavimai yra proporcingi pirkimo objektui ir sudaro galimybes dalyvauti pakankamam tiekėjų skaičiui? Jeigu ne, prašome nurodyti, kuriuos reikalavimus siūlytumėte keisti.
	

	10. Ar specialistams nustatyti kvalifikacijos ir profesinės patirties reikalavimai yra pagrįsti ir pakankami tinkamam sutarties įvykdymui? Jeigu ne, prašome pateikti siūlymus.
	

	III. Pasiūlymų vertinimo kriterijai
	

	11. Ar pasiūlymų vertinimo kriterijai ir jų lyginamieji svoriai, įskaitant kainos ir kokybės kriterijus, Jūsų nuomone, yra tinkami šio pirkimo objektui? Jeigu ne, prašome pateikti siūlymus.
	

	12. Ar papildomo garantinio laikotarpio vertinimas kaip ekonominio naudingumo kriterijus yra pagrįstas ir skatina pasiūlyti didesnę vertę Perkančiajai organizacijai? Jeigu ne, prašome pateikti alternatyvius pasiūlymus.
	

	IV. Sutarties projektas
	

	13. Ar Sutarties specialiosiose sąlygose nustatyti paslaugų teikimo terminai, etapų vykdymo tvarka ir atsiskaitymo sąlygos yra aiškios ir įgyvendinamos? Jeigu ne, prašome pateikti siūlymus.
	

	14. Ar Sutarties specialiosiose sąlygose nustatyta paslaugų priėmimo, testavimo ir garantinių įsipareigojimų tvarka yra aiški ir pakankama? Jeigu ne, prašome nurodyti siūlomus pakeitimus.
	

	15. Ar Sutarties specialiosiose sąlygose nustatytos sutarties vykdymo užtikrinimo priemonės, netesybos ir atsakomybės paskirstymas yra proporcingi pirkimo objektui? Jeigu ne, prašome pateikti siūlymus.
	

	V. Bendras klausimas
	

	16. Ar, Jūsų nuomone, pirkimo dokumentuose yra kitų nuostatų, kurios galėtų apsunkinti pasiūlymo parengimą, sutarties vykdymą arba nepagrįstai riboti konkurenciją? Jeigu taip, prašome nurodyti konkrečias nuostatas ir pateikti siūlomus pakeitimus.
	



*Prašome, teikiant pastabas ar siūlymus dėl pirkimo dokumentų, kiek įmanoma nurodyti konkretų dokumento punktą ir siūlomą jo redakciją arba siūlomo pakeitimo esmę.







